open-index/open-wikipedia-markdown huggingface dataset:
Ο Σημαδεμένος (αποσαφήνιση)

**Ο Σημαδεμένος** ήταν το παρατσούκλι του γκάνγκστερ Αλ Καπόνε.

Μπορεί επίσης να αναφέρεται σε:

## Κινηματογράφος
* Ο Σημαδεμένος (ταινία, 1932) αμερικανικό φιλμ νουάρ με πρωταγωνιστή τον Πωλ Μιούνι
* Ο Σημαδεμένος (ταινία) του 1973 με πρωταγωνιστή τον Ζαν Πολ Μπελμοντό
* Ο Σημαδεμένος ταινία του 1983 σε σκηνοθεσία Μπράιν Ντε Πάλμα και πρωταγωνιστή τον Αλ Πατσίνο
## Μουσική
* Ο Σημαδεμένος είναι το άλμπουμ Soundtrack για την ομώνυμη ταινία, που κυκλοφόρησε το 1983, από τον συνθέτη Τζόρτζιο Μόροντερ.
## Βιντεοπαιχνίδια υπολογιστών
* Ο Σημαδεμένος: Ο κόσμος είναι δικός σας, ένα παιχνίδι υπολογιστή βασισμένο στη διάσημη ομώνυμη ταινία του 1983 που αναπτύχθηκε από την Radical Entertainment.
Ταντέα Βισκόντι

Η **Ταντέα**, εξελληνισμένα Θαδδαία, ιταλ. Taddea Visconti (1351 - 28 Σεπτεμβρίου 1381) από τον Οίκο των Βισκόντι ήταν κόρη του κυριάρχου τού Μιλάνου και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη τού Μπερναμπό κοντοτιέρου, κυριάρχου τού Μιλάνου και της Βεατρίκης-Ρεγκίνας ντελα Σκάλα, κόρης τού Μαστίνο Β΄ κυρίου της Βερόνας.

## Οικογένεια
Παντρεύτηκε το 1367 τον Στέφανο Γ΄ των Βίττελσμπαχ δούκα της Βαυαρίας και είχε τέκνα:
* Λουδοβίκος Ζ΄ π. 1368-1447, δούκας της Βαυαρίας-Ίνγκολστατ.
* Ισαβέλλα π. 1370-1435, παντρεύτηκε τον Κάρολο ΣΤ΄ Βαλουά της Γαλλίας.
* ένας γιος 1377, απεβ. σύντομα.

## Πρόγονοι

## Πηγές
* Kibler, William W.; Zinn, Grover A., eds. (2006). "Isabeau of Bavaria". Medieval France: An Encyclopedia. Routledge.
* Richardson, Douglas (2011). Plantagenet Ancestry: A Study In Colonial And Medieval Families (2nd ed.). Genealogical Publishing Company.
* Rohr, Zita Eva (2016). Yolande of Aragon (1381-1442) Family and Power: The Reverse of the Tapestry. Palgrave Macmillan.
* Tuchman, Barbara (1978). A Distant Mirror. Alfred A Knopf.

## Παραπομπές


Κατηγορία:Οίκος των Βισκόντι
Κατηγορία:Ιταλίδες δούκισσες
Ελισάβετ της Κλέβης

Η **Ελισάβετ**, γερμ. Elisabet von der Mar(c)k (1378 - 1424) από τον Οίκο τού Λα Μαρκ ήταν κόρη τού κόμη της Κλέβης & τού Λα Μαρκ και με τους γάμους της έγινε πρώτα κυρία τού Φάλκενμπουργκ και μετά δούκισσα της Βαυαρίας.

## Βιογραφία
Ήταν η δεύτερη κόρη τού Αδόλφου Γ΄ κόμη της Κλέβης & τού Λα Μαρκ και της Μαργαρίτας των Γύλιχ, κόρης τού Γκέρχαρντ ΣΤ΄ κόμη τού Μπέργκ και τού Ράβενσμπεργκ.

## Οικογένεια
Παντρεύτηκε πρώτα το 1393 τον Ρέγκιναλντ κύριο τού Φάλκενμπουργκ. Αυτός απεβίωσε το 1396. 

Το 1401 η Ελισάβετ έκανε δεύτερο γάμο, με τον Στέφανο Γ΄ των Βίττελσμπαχ δούκα της Βαυαρίας. Δεν απέκτησε τέκνα από τους γάμους της.

## Πηγές
* Marek, Miroslav (2009-02-14). "Cleves 5". Genealogy.euweb.cz. Retrieved 2011-04-16.

## Παραπομπές σε πηγές


Κατηγορία:Οίκος του Λα Μαρκ
Άννα της Βουρβόνης (1380-1408)

Η **Άννα**, γαλλ. Anne de Bourbon (1380 - Σεπτέμβριος 1408) από τον Οίκο των Βουρβόνων ήταν κόρη τού κόμη του Λα Μαρς και με τους γάμους της έγινε πρώτα κόμισσα τού Μονπανσιέ και μετά δούκισσα της Βαυαρίας.

## Βιογραφία
Ήταν η δεύτερη κόρη τού Ιωάννη Α΄ κόμη του Λα Μαρς και της Αικατερίνης τού Βαντόμ, κόρης και διαδόχου τού Ιωάννη ΣΤ΄ κόμη τού Βαντόμ.

## Οικογένεια
Παντρεύτηκε το 1390 τον Ιωάννη των Βαλουά κόμη τού Μονπανσιέ. Δεν απέκτησαν τέκνα. Το 1401 απεβίωσε ο Ιωάννης.

Το 1402 η Άννα έκανε δεύτερο γάμο με τον Λουδοβίκο Ζ΄ των Βίττελσμπαχ δούκα της Βαυαρίας και είχε τέκνο:
* Λουδοβίκος Η΄ 1403-1445, δούκας της Βαυαρίας.

## Πρόγονοι



## Παραπομπές


## Πηγές
* Cawley, Charles (20 June 2012), Maine Anne de Bourbon, Medieval Lands database, Foundation for Medieval Genealogy

Κατηγορία:Οίκος των Βουρβόνων
Κατηγορία:Γαλλίδες κόμισσες
Αικατερίνη του Αλανσόν

Η **Αικατερίνη** (γαλλ. *Catherine d'Alançon*, πριν το 1396 - 22 Ιουνίου 1462) από τον Οίκο των Βαλουά ήταν κόρη του κόμη του Αλανσόν και με τους γάμους της έγινε πρώτα κόμισσα του Μορταίν και μετά δούκισσα της Βαυαρίας.

## Βιογραφία
Ήταν η 4η κόρη τού Πέτρου Β΄ κόμη του Αλανσόν και της Μαρίας Σαμαιγιάρ, υποκόμισσας του Μπωμόν-ω-Μαιν, κόρης του Γουλιέλμου κυρίου του Ωτεναίζ και Σουρς. 

## Οικογένεια
Παντρεύτηκε πρώτα το 1411 τον Πέτρο των Εβρέ, κόμη του Μορταίν, γιο του Καρόλου Β΄ της Ναβάρρας. Δεν απέκτησαν απογόνους και ο Πέτρος απεβίωσε το 1412.

Το 1413 η Αικατερίνη έκανε δεύτερο γάμο με τον Λουδοβίκο Ζ΄ των Βίττελσμπαχ, δούκα της Βαυαρίας και είχε τέκνα:
* Ιωάννης 1415, μία κόρη, απεβίωσαν νήπια.

## Πρόγονοι





## Παραπομπές


## Πηγές
* Claudia Märtl: Frankreich. Herzog Ludwig VII. von Bayern-Ingolstadt (1368–1447) und seine Schwester Isabeau am französischen Königshof. In: Alois Schmid, Katharina Weigand (eds.): Bayern mitten in Europa. Vom Frühmittelalter bis ins 20. Jahrhundert. C. H. Beck, Munich 2005, ISBN 3-406-52898-8, P. 107-120, especially p. 116-117.
* Beatrix Schönewald: Die Herzoginnen von Bayern-Ingolstadt. In: Sammelblatt des Historischen Vereins Ingolstadt. Volume 113, 2004, p. 35-54, especially p. 48-52.
* Theodor Straub: Bayern im Zeichen der Teilungen und Teilherzogtümer. In: Max Spindler, Andreas Kraus (eds.): Handbuch der bayerischen Geschichte. 2nd edition. Vol. 2, C. H. Beck, Munich 1988, ISBN 3-406-32320-0, p. 196-287, especially p. 245.
* Theodor Straub: Die fünf Ingolstädter Herzoginnen. In: Bayern-Ingolstadt, Bayern-Landshut. 1392–1506. Glanz und Elend einer Teilung. Stadtarchiv Ingolstadt 1992, ISBN 3-932113-06-3, P. 43-50, especially p. 47-49.

ΚΑτηγορία:Οίκος των Βαλουά
Άγιος Χρήστος ο Κηπουρός

Ο **Άγιος Χρήστος ο Κηπουρός** ή **ο Αρβανίτης** () είναι άγιος του 18ου αιώνα, της Ανατολικής Ορθόδοξης Εκκλησίας, με καταγωγή απο την Αλβανία.

## Βιογραφία
Ο Άγιος Χρήστος ο Κηπουρός γεννήθηκε στην Πρεμετή της Αλβανίας και έζησε στις αρχές του 18ου αιώνα κατά τη διάρκεια της Οθωμανικής Κυριαρχίας στα Βαλκάνια. Λίγα είναι γνωστά από την πρώιμη ζωή του, εκτός από το ότι ζούσε ως κηπουρός και αναζητούσε περαιτέρω επιχειρηματικές ευκαιρίες στην Κωνσταντινούπολη, αφήνοντας πίσω την Αλβανία.

### Εξιστόρηση
Το 1746, στην ηλικία των 40 ετών, πήγε στην Κωνσταντινούπολη και έκανε το επάγγελμα του κηπουρού. Κάποια μέρα φιλονίκησε με έναν Τούρκο για την τιμή των μήλων που πουλούσε. Συνελήφθη και οδηγήθηκε στον κριτή, συκοφαντούμενος ότι είπε πως θα γίνει Τούρκος. Ο Χρήστος αρνήθηκε να γίνει Μουσουλμάνος και καθώς ήταν Χριστιανός, ο λόγος του ήταν κατώτερος απο ενός Μουσουλμάνου. Τότε τον έριξαν στη φυλακή, χωρίς ψωμί και νερό, και τον βασάνισαν σκληρά.

Αφού φυλακίστηκε για δύο χρόνια και βασανίστηκε για να απαρνηθεί τον Χριστιανισμό συνέχισε να κρατά τη χριστιανική του πίστη. Στην ίδια φυλακή βρισκόταν και ο λόγιος Καισάριος Δαπόντες, που παρακολούθησε τα βασανιστήρια του Αγίου και αργότερα έγραψε το μαρτύριό του. Αργότερα, ο Καισάριος Δαπόντες, πλέον μοναχός, τον επισκέφθηκε φέρνοντάς του φαγητό. Ο Χρήστος απέρριψε το φαγητό, λέγοντας "Γιατί να φάω; Δεν περιμένω να ζήσω, παρά να πεθάνω για τον Χριστό, έτσι ας πεθάνω απο την πείνα για τον Χριστό.". Ο Χρήστος καταδικάστηκε τότε σε αποκεφαλισμό για αποστασία επειδή αρνήθηκε να δεχθεί την εικαζόμενη μετατροπή του στο Ισλάμ. Για να έχει χρήματα για το μνημόσυνό του, ο Χρήστος ζήτησε από τον Δαπόντες να πουλήσει μία μεταλλική λίμα του αγίου.

Ο Χρήστος παρέμεινε σταθερός στην πίστη των πατέρων του και αποκεφαλίστηκε στις 12 Φεβρουαρίου 1748 μ.Χ. στην Κωνσταντινούπολη.

## Εορτασμός
Η Εκκλησία τον θεωρεί άγιο και εορτάζει την μνήμη του στις 12 Φεβρουαρίου εκάστου έτους.

## Εξωτερικοί σύνδεσμοι

* Flickr.com - Εικόνα του Αγίου Χρήστου, απο τον Michael Hadjimichael
* Ο βίος του απο το Pemptousia.gr

## Δείτε επίσης

* Ισίδωρος της Σεβίλλης
* Αγία Δωροθέα
* Άγιοι Πέντε Μάρτυρες
* Άγιος Παΐσιος

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Χριστιανοί μάρτυρες θύματα ισλαμισμού
Φούτμπολ Κλουμπ Ιντουστριάλες

Η **Φούτμπολ Κλουμπ Ιντουστριάλες Λα Αβάνα** (ισπανικά: *Fútbol Club industriales La Habana*) είναι κουβανικός ποδοσφαιρικός σύλλογος με έδρα την Αβάνα. 

Ουδεμία σχέση έχει με την ομώνυμή της, Ιντουστριάλες, η οποία, κατά τη διάρκεια της δεκαετίας του 1960 και της δεκαετίας του 1970, κατέκτησε, συνολικά, τέσσερις φορές το Πρωτάθλημα Κούβας.

## Ιστορία

Έχοντας τακτική συνεχόμενη αγωνιστική παρουσία στο Πρωτάθλημα Κούβας με σημείο εκκίνησης τη σεζόν 1999-2000, ο σύλλογος υποβιβάστηκε με το πέρας του πρωταθλήματος της σεζόν 2009-10, ενώ στη συνέχεια, εξαφανίστηκε από το προσκήνιο.

Παρά την επανεμφάνισή της στο πλαίσιο του *Κόπα [[Κάρλος Λορέδο]] ιν Μεμόριαμ 2014* (ισπανικά: *Copa Carlos Loredo in Memoriam 2014*), όπου και κατέλαβε τη δεύτερη θέση πίσω από τη ΦΚ Λα Αβάνα, η ΦΚ Ιντουστριάλες φαίνεται να έχει εξαφανιστεί από προσκήνιο, σε αντίθεσή με το τμήμα της στο ποδόσφαιρο σάλας, το οποίο θεωρείται ως ένα εκ των κορυφαίων της χώρας.

## Παραπομπές


Κατηγορία:Ποδοσφαιρικές ομάδες Κούβας
Κατηγορία:Αθλητικοί σύλλογοι στην Αβάνα
Οι Δεσποινίδες της Αβινιόν

***Οι Δεσποινίδες της Αβινιόν*** (*Les Demoiselles d'Avignon*, αρχικός τίτλος *Το Πορνείο της Αβινιόν*), είναι μεγάλη ελαιογραφία η οποία δημιουργήθηκε από τον Ισπανό καλλιτέχνη Πάμπλο Πικάσο. Ο πίνακας ανήκει στη μόνιμη συλλογή του Μουσείου Μοντέρνας Τέχνης στη Νέα Υόρκη και απεικονίζει πέντε γυμνές ιερόδουλες σε ένα πορνείο στην οδό ντ'Αβινιό, στη Βαρκελώνη. Κάθε μορφή απεικονίζεται με δυσαρμονικό συγκρουσιακό τρόπο και κανένας δεν είναι συμβατικά θηλυκός. Οι γυναίκες εμφανίζονται ελαφρώς επιθετικές και απεικονίζονται με γωνιώδη και εξαρθρωμένα σχήματα. Η μορφή στα αριστερά έχει χαρακτηριστικά προσώπου και φόρεμα αιγυπτιακού ή νοτιοασιατικού στυλ. Οι δύο διπλανές μορφές απεικονίζονται σε ιβηρικό ρυθμό της πατρίδας του Πικάσο, ενώ οι δύο στα δεξιά απεικονίζονται με χαρακτηριστικά που μοιάζουν με αφρικανικές μάσκες. Ο πρωτογονισμός που θυμίζουν αυτές οι μάσκες σύμφωνα με τον Πικάσο, τον παρακίνησαν να «δημιουργήσει ένα άκρως πρωτότυπο καλλιτεχνικό στυλ άγριας δύναμης». Κριτικοί τέχνης έχουν επισημάνει την ομοιότητά του με τις *Λουόμενες* του Πωλ Σεζάν, το άγαλμα *Οβιρί* του Πωλ Γκωγκέν και *[[Το άνοιγμα της Πέμπτης Σφραγίδας]]* του Ελ Γκρέκο.

Οι Δεσποινίδες ήταν ένα επαναστατικό και αμφιλεγόμενο έργο. Η προσαρμογή του πρωτογονισμού και η εγκατάλειψη της προοπτικής υπέρ ενός επίπεδου, δυσδιάστατου πεδίου απεικόνισης σηματοδοτούν μια ραγδαία απομάκρυνση από την παραδοσιακή ευρωπαϊκή ζωγραφική. Το έργο προκάλεσε διαδεδομένο θυμό και διαφωνία, ακόμη και στους στενότερους φίλους του ζωγράφου. Ο Ανρί Ματίς θεωρούσε τον πίνακα ένα κακό αστείο, αλλά έμμεσα αντέδρασε σε αυτόν με το έργο του *Λουόμενοι με μια χελώνα* το 1908. Ο Ζωρζ Μπρακ είχε εκφράσει και αυτός τη δυσαρέσκειά του αρχικά, αλλά μελέτησε το έργο με μεγάλη προσοχή και η μετέπειτα φιλία και συνεργασία με τον Πικάσο οδήγησε στη γέννηση του κυβισμού. Πλέον το έργο θεωρείται κομβικό στην ανάπτυξη τόσο του κυβισμού όσο και της σύγχρονης τέχνης.

Την εποχή της πρώτης έκθεσής του το 1916, ο πίνακας χαρακτηρίστηκε ανήθικος. Ο πίνακας, ο οποίος ζωγραφίστηκαν στο ατελιέ του Πικάσο στο Μπατώ-Λαβουάρ στη Μονμάρτρη του Παρισιού, παρουσιάστηκε πρώτη φορά στο κοινό στο Σαλόν ντ'Αντάν τον Ιούλιο του 1916, σε μία έκθεση η οποία διοργανώθηκε από τον ποιητή Αντρέ Σαλμόν. Ήταν σε εκείνη την έκθεση στην οποία ο πίνακας έλαβε το σημερινό του, λιγότερο σκανδαλώδες, όνομα, αντί του ονόματος που είχε επιλέξει ο Πικάσο, *Το πορνείο της Αβινιόν* (*Le Bordel d'Avignon*).

## Παραπομπές


## Εξωτερικοί σύνδεσμοι
*''Les Demoiselles d'Avignon'' στη διαδικτυακή συλλογή του ΜοΜΑ
*''Les Demoiselles d'Avignon'' Η συντήρηση ενός σύγχρονου αριστουργήματος

Κατηγορία:Πίνακες του Πάμπλο Πικάσο
Κατηγορία:Κυβισμός
Μαργαρίτα του Βρανδεμβούργου (1410-1465)

Η **Μαργαρίτα**, γερμ. Margarete von Brandenburg (1410 - 27 Ιουλίου 1465) από τον Οίκο των Χοεντσόλερν ήταν κόρη τού εκλέκτορα του Βρανδεμβούργου και με τους γάμους της έγινε πρώτα δούκισσα τού Μεκλεμβούργου, μετά δούκισσα της Βαυαρίας και έπειτα κόμισσα τού Βάντενφελς.

## Βιογραφία
Ήταν η τρίτη κόρη τού Φρειδερίκου Α΄ εκλέκτορα τού Βρανδεμβούργου και της Ελισάβετ των Βίττελσμπαχ, κόρης τού Φρειδερίκου δούκα της Βαυαρίας.

## Οικογένεια
Παντρεύτηκε πρώτα το 1423 τον Αλβέρτο Ε΄ δούκα τού Μεκλεμβούργου. Αυτός πριν ακόμη ζήσουν μαζί, απεβίωσε σύντομα το 1423. 

Το 1441 η Μαργαρίτα έκανε δεύτερο γάμο, με τον Λουδοβίκο Η΄ των Βίττελσμπαχ δούκα της Βαυαρίας-Ίνγκολστατ. Έκανε δύο τέκνα, που απεβίωσαν νήπια και το 1445 απεβίωσε και ο Λουδοβίκος Η΄.

Το 1446 έκανε τρίτο, μυστικό γάμο με τον παιδαγωγό της Μάρτιν κόμη τού Βάλντενφελς (απεβ. 1471). Δεν απέκτησε απογόνους.

## Πρόγονοι


## Πηγές
* Beatrix Schönewald (2004), "Die Herzoginnen von Bayern-Ingolstadt", Sammelblatt des Historischen Vereins Ingolstadt (in German), 113, pp. 35–54, especially pp. 52–53
* Bernhard Glasauer (2009), Herzog Heinrich XVI. (1393–1450) der Reiche von Bayern-Landshut. Territorialpolitik zwischen Dynastie und Reich (thesis), Münchner Beiträge zur Geschichtswissenschaft (in German), 5, München: Herbert Utz Verlag, ISBN 978-3-8316-0899-7
* Renate Kremer (2000), Die Auseinandersetzungen um das Herzogtum Bayern-Ingolstadt 1438–1450 (thesis), Schriftenreihe zur bayerischen Landesgeschichte (in German), 113, München: C. H. Beck, ISBN 3-406-10694-3
* Theodor Straub (1992), "Die fünf Ingolstädter Herzoginnen", Bayern-Ingolstadt, Bayern-Landshut. 1392–1506. Glanz und Elend einer Teilung (in German), Ingolstadt: Stadtarchiv Ingolstadt, pp. 43–50, especially pp. 49–50, ISBN 3-932113-06-3



Κατηγορία:Οίκος των Χοεντσόλερν
Κατηγορία:Γερμανίδες κόμισσες
Κατηγορία:Γερμανίδες δούκισσες
Μαγδαληνή Βισκόντι

H **Μαγδαληνή**, ιταλ. Maddalena Visconti (1366 - 17 Ιουλίου 1404) από τον Οίκο των Βισκόντι ήταν κόρη τού κυριάρχου τού Μιλάνου και με τον γάμο της έγινε δούκισσα τη Βαυαρίας.

## Βιογραφία
Ήταν η έβδομη κόρη τού Μπερναμπό κυριάρχου τού Μιλάνου και της Βεατρίκης-Ρεγκίνας ντελα Σκάλα, κόρης τού Μαστίνο Β΄ κυριάρχου της Βερόνας.

## Οικογένεια
Παντρεύτηκε το 1381 τον Φρειδερίκο των Βίττελσμπαχ δούκα της Βαυαρίας και είχε τέκνα:
* Ερρίκος ΙΣΤ΄ 1386-1450, δούκας της Βαυαρίας-Λάντσουτ.
* Ελισάβετ 1383-1442, παντρεύτηκε τον Φρειδερίκο Α΄ των Χοεντσόλερν εκλέκτορα του Βρανδεμβούργου.
* Μαγδαληνή 1388-1410, παντρεύτηκε τον Ιωάννη-Μάινχαρτ Ζ΄ κόμη της Γκορίτσια.
* Μαργαρίτα 1384, Ιωάννης απεβίωσαν νήπια.

## Πρόγονοι

## Πηγές
* Barbara W. Tuchman, A Distant Mirror, p.263
* Foundation of Medieval Genealogy, Medieval Lands, Milan

## Παραπομπές


Κατηγορία:Οίκος των Βισκόντι
Χεβδίγη Γιαγκελλόνων, δούκισσα της Βαυαρίας

Η **Χέντβιχ**, πολων. Jadwiga Jagiellonka (21 Σεπτεμβρίου 1457 - 18 Φεβρουαρίου 1502) από τον Οίκο των Γιαγκελλόνων ήταν πριγκίπισσα της Πολωνίας και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη τού Καζίμιρ Δ΄ της Πολωνίας & μεγάλου δούκα της Λιθουανίας και της Ελισάβετ των Αψβούργων, κόρης τού Αλβέρτου Β΄ της Γερμανίας.

## Οικογένεια
Παντρεύτηκε το 1475 τον Γεώργιο των Βίττελσμπαχ δούκα της Βαυαρίας-Λάντσουτ και είχε τέκνα:
* Λουδοβίκος 1476-1496, απεβίωσε 20 ετών.
* Ελισάβετ 1478-1504, παντρεύτηκε τον Ρούπρεχτ των Βίττελσμπαχ επίσκοπο του Φράιζινγκ.
* Μαργαρίτα 1480-1531.
* Ρούπερτ 1477, Βόλφγκανγκ 1482, απεβίωσαν σύντομα.

## Πρόγονοι

## Πηγές
* Johann Dorner: "Herzogin Hedwig und ihr Hofstaat – Das Alltagsleben auf der Burg Burghausen nach Originalquellen des 15. Jahrhunderts". In: Burghauser Geschichtsblätter. Nr. 53.
* Krzysztof Baczkowski: Dzieje Polski późnośredniowiecznej (1370–1506), Kraków 1999, p. 230, 236, 238.
* Małgorzata Duczmal: Jagiellonowie. Leksykon biograficzny, Poznań – Kraków 1996, pp. 280–290.
* Edward Rudzki: Polskie królowe, vol. 1, Kraków 1990, p. 134, 138–140, 154.
* Zygmunt Wdowiszewski: Genealogia Jagiellonów i Domu Wazów w Polsce, Kraków 2005, pp. 98–100.

## Παραπομπές

Κατηγορία:Οίκος των Γιαγκελλόνων
Κατηγορία:Πολωνές πριγκίπισσες
Αμαλία της Σαξονίας (1436-1501)

Η **Αμαλία**, γερμ. Amalie von Sachsen (4 Απριλίου 1436 - 19 Νοεμβρίου 1501) από τον Οίκο των Βέττιν ήταν κόρη τού εκλέκτορα της Σαξονίας και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη τού Φρειδερίκου Β΄ εκλέκτορα της Σαξονίας και της Μαργαρίτας των Αψβούργων, κόρης τού Ερνέστου δούκα της Αυστρίας.

## Οικογένεια
Παντρεύτηκε το 1452 τον Λουδοβίκο Θ΄ των Βίττελσμπαχ δούκα της Βαυαρίας και είχε τέκνα:
* Γεώργιος 1456-1503, δούκας της Βαυαρίας-Λάντσουτ.
* Μαργαρίτα 1456-1501, παντρεύτηκε τον Φίλιππο των Βίττελσμπαχ εκλέκτορα του Παλατινάτου.
* Ελισάβετ 1452-1457 απεβ. 5 ετών, Άννα 1462 απεβ. νήπιο.

## Πηγές
* Martina Schattkowsky: Widow in the early Modern Age: princely and aristocratic widows between external and self-determination, p. 69 ff
* August Kluckhohn: Louis the Rich, Duke of Bavaria: History of Germany in the 15th Century, p 314 ff

## Παραπομπές


Κατηγορία:Οίκος των Βέττιν
Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Κλουμπ ντε Φούτμπολ Καμαγουέι

Η **Κλουμπ ντε Φούτμπολ Καμαγουέι** (ισπανικά: *Club de Fútbol Camagüey*), επίσης αναφερόμενη ως **ΚΦ Καμαγουέι** (ισπανικά: *CF Camagüey*) είναι κουβανικός ποδοσφαιρικός σύλλογος με έδρα τη Μίνας, κοινότητα της Επαρχίας του Καμαγουέι, ο οποίος αγωνίζεται στην Α΄ Κατηγορία Κούβας.

## Ιστορία

Στις 18 Οκτωβρίου 1981, η ΚΦ Καμαγουέι επικράτησε της Λας Τούνας με τελικό σκορ 19-0, το οποίο και αποτελεί ρεκόρ ευρύτερης, ως προς το σκορ, επικράτησης στην ιστορία του Πρωταθλήματος Κούβας.

Το 2011, ολοκλήρωσε την κανονική διάρκεια του κουβανικού πρωταθλήματος όντας στην πρώτη θέση της βαθμολογικής κατάταξης, ωστόσο, κατά τη διαδικασία των πλέι-οφ που ακολούθησε, ηττήθηκε στα ημιτελικά από την ΦΚ Γκουαντάναμο. Τελικώς, όμως, τέσσερα χρόνια αργότερα πέτυχε να κατακτήσει το πρώτο πρωτάθλημά της, τέσσερις αγωνιστικές πριν το τέλος της σεζόν, κατέχοντας, παράλληλα, ρεκόρ συνεχόμενων νικών στην ιστορία του κουβανικού πρωταθλήματος, αριθμώντας, συνολικά, έντεκα νίκες εντός του χρονικού διαστήματος μεταξύ της 21ης Μαρτίου και της 22ας Απριλίου του 2015.

## Διακρίσεις
* **[[Πρωτάθλημα ποδοσφαίρου Κούβας|Πρωτάθλημα Κούβας]]** (**1**):
** **Πρωταθλήτρια**: 2015.
** Δευτεραθλήτρια: 2009-10, 2012 και 2017.

## Πρόσωπα
### Παίκτες
*  Αρμάντο Κορονώ
*  Όντισνελ Κούπερ
*  Οσμάνι Μοντέρο

### Προπονητές

*  Ρομπέρτο Βαρόνα Νούνιες (2009-2012)
*  Αρμάντο Μανουέλ Κρους Γκιγιέν (2013-2014)
*  Χούλιο Λάσαρο Βαλέρο Μαρτίνες (2015-2016), πρωταθλητής το 2015.
*  Ρομπέρτο Ερνέστο Βιγιέγας (2017)
*  Ομάρ ντε Χεσούς Μπρισουέλα (2018)
*  Μάριο Ματαμόρος (2019-)

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Κούβας
Γιάνις Ακουράτερς

Ο **Γιάνις Ακουράτερς** (*Jānis Akuraters*, 13 Ιανουαρίου 1876 – 25 Ιουλίου 1937) ήταν Λετονός λογοτέχνης και πολιτικός. Το 1919 ίδρυσε το Εθνικό Θέατρο της Λετονίας. 

## Βιογραφικά στοιχεία
Ο Γ. Ακουράτερς γεννήθηκε στην ενορία Ντιγκνάγια (Dignāja), στον σημερινό Δήμο Γιέκαμππιλς. Ο πατέρας του ήταν δασοκόμος.

Ο Γιάνις πήγε στο δημόσιο γυμνάσιο του Γιέκαμππιλς και μετά το σχολείο πέρασε σε έναν διαγωνισμό για δασκάλους και άρχισε να εργάζεται σε σχολεία: Το 1898 στο Elkšņi, το 1899-1901 στη Γιουμούρντα και το 1902 στη Ρίγα.

Καθώς η Λετονία ήταν τότε μέρος της Ρωσικής Αυτοκρατορίας, το 1903 ο Ακουράτερς πήγε στη Μόσχα για να σπουδάσει ιατρική. Ωστόσο προτιμούσε να παρακολουθεί μαθήματα νομικής και να μελετά ρωσική λογοτεχνία.

Το 1904 επέστρεψε στη Λετονία και άρχισε να γράφει ποίηση. Συμμετέσχε στη Ρωσική επανάσταση του 1905 και ένα από τα γνωστότερα ποιήματά του, το *Ar kaujas saucieniem uz lūpām* (= «Με την κραυγή της μάχης στα χείλη μας»), είναι αφιερωμένη σε αυτή. Μετά το τέλος της κρατήθηκε για λίγο από τις αρχές και μετά την απελευθέρωσή του εξέδωσε το περιοδικό τέχνης *Pret Sauli*. Το 1907 ο Ακουράτερς συνελήφθη και πάλι και εξορίσθηκε στην Περιφέρεια Πσκοφ. Από εκεί κατόρθωσε να διαφύγει στη Φινλανδία, από όπου πέρασε στη Σουηδία και τελικώς εγκαταστάθηκε στη Νορβηγία. Κατά την περίοδο της εξορίας του, ο Ακουράτερς έγραψε ένα από τα γνωστότερα έργα του, τις παιδικές αναμνήσεις *Kalpa zēna vasara*. Επέστρεψε στη Λετονία το 1908.

Κατά τον Α΄ Παγκόσμιο Πόλεμο ο λογοτέχνης κατατάχθηκε στο σώμα των «Λετονών Τυφεκιοφόρων» και πολέμησε στις λεγόμενες «Μάχες των Χριστουγέννων» κατά των Γερμανών.

Μετά τον πόλεμο η πατρίδα του έγινε ανεξάρτητη χώρα, οπότε τον ανέδειξε σε υψηλά αξιώματα. Εξάλλου είχε συμμετάσχει στην ανακήρυξη της ανεξαρτησίας της Λετονίας τη 18η Νοεμβρίου 1918 και εκλέχθηκε μέλος της προσωρινής κυβερνήσεως *Tautas padome* («Συμβουλίου του λαού»). Από το 1930 μέχρι το 1934 ήταν γενικός διευθυντής της Εθνικής Ραδιοφωνίας («Ράδιο Ρίγα»).

Ο Γιάνις Ακουράτερς πέθανε στη Ρίγα σε ηλικία 61 ετών. 

* Το σπίτι του λογοτέχνη στη συνοικία Τόρνιακαλνς της Ρίγας, που ανεγέρθηκε το 1933 σε σχέδια του αρχιτέκτονα Βέρνερς Βίταντς, έχει αποκατασταθεί στην αρχική του μορφή και στεγάζει σήμερα το «Μουσείο Γιάνις Ακουράτερς».

## Τα έργα του
Η πρώτη δημοσίευση του Γιάνις Ακουράτερς έγινε το 1895 στο περιοδικό *Austrums* και ήταν το ποίημα *Ziema* (= «Χειμώνας»). Γνωστός έγινε κυρίως με το συναισθηματικό και αυτοβιογραφικό του διήγημα «Το καλοκαίρι ενός φτωχού αγοριού» (1908). Συνολικά δημοσίευσε όσο ζούσε δέκα ποιητικές συλλογές, από τις οποίες ξεχωρίζει η συλλογή *Λετονικές μπαλάντες* (1922). Επιπλέον, έγραψε 14 θεατρικά έργα, πολλά διηγήματα και αρκετά μυθιστορήματα. Η ποίησή του είναι κοντά στον Ρομαντισμό, ενώ στα πεζά του έργα κυριαρχεί ο εξπρεσιονισμός.

## Παραπομπές


## Πηγές
* Το λήμμα «Ακυράτερς Ιάνις» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 542

Κατηγορία:Λετονοί λογοτέχνες
Ερριέττα Αδελαΐδα της Σαβοΐας

Η **Ερριέττα Αδελαΐδα** (ιταλ. *Enrichetta Adelaide di Savoia*, 6 Νοεμβρίου 1636 - 13 Ιουνίου 1676) από τον Οίκο της Σαβοΐας ήταν κόρη του Δούκα της Σαβοΐας και με τον γάμο της έγινε εκλέκτορας της Βαυαρίας.

## Βιογραφία
Η *Ερριέττα Αδελαΐδα Μαρία* ήταν η τρίτη κόρη του Βίκτωρα Αμεδαίου Α΄ της Σαβοΐας και της Χριστίνας των Βουρβόνων, κόρης του Ερρίκου Δ΄ της Γαλλίας.

## Οικογένεια
Παντρεύτηκε το 1650 τον Φερδινάνδο Μαρία της Βαυαρίας και είχε τέκνα;
* Μαρία Άννα Βικτωρία (1660-1690), παντρεύτηκε τον Λουδοβίκο, Μεγάλο Δελφίνο της Γαλλίας.
* Μαξιμιλιανός Β΄ Εμμανουήλ (1662-1726), Εκλέκτορας της Βαυαρίας.
*Λουίζα Μαργαρίτα Αντωνία (1663-1665).
*Λουδοβίκος Αμεδαίος Βίκτωρ (1665).
*θνησιγενής γιος (4 Αυγούστου 1666).
*Γαϊτανός Μαρία Φραγκίσκος (1670).
* Ιωσήφ Κλήμης (1671-1723), Αρχιεπίσκοπος και Εκλέκτορας της Κολωνίας.
* Βιολάντα Βεατρίκη (1673-1731), παντρεύτηκε τον Φερδινάνδο των Μεδίκων, Διάδοχο του Μεγάλου Δουκάτου της Τοσκάνης.

## Πηγές
* Preuß: Henriette Adelheid, Kurfürstin von Baiern [In:] Allgemeine Deutsche Biographie (ADB). vol. 50, Duncker & Humblot, Leipzig 1905, pp. 198–200.
* Roswitha von Bary: Henriette Adelaide. Kurfürstin von Bayern. Pustet, Regensburg 2004, ISBN 3-7917-1873-8.
* Cornelia Kemp: Das Herzkabinett der Kurfürstin Henriette Adelaide in der Münchner Residenz. Eine preziöse Liebeskonzeption und ihre Ikonographie [In:] Münchner Jahrbuch der bildenden Kunst 33, 1982, ISSN 0077-1899, pp. 131–154.
* Reinhold Baumstark: Abbild und Überhöhung in der höfischen Malerei unter Henriette Adelaide und dem jungen Max Emanuel [In:] Hubert Glaser: Kurfürst Max Emanuel. Bayern und Europa um 1700. vol. I: Zur Geschichte und Kunstgeschichte der Max-Emanuel-Zeit. Hirmer, Munich 1976, ISBN 3-7774-2790-X, pp. 171–205.
* Else Strobl (1953), "Adelheid (Henriette Maria Adelaide)", Neue Deutsche Biographie (NDB) (in German), 1, Berlin: Duncker & Humblot, pp. 58–59; (full text online)

## Παραπομπές


Κατηγορία:Οίκος της Σαβοΐας
Κατηγορία:Δούκισσες της Βαυαρίας
Κατηγορία:Πριγκίπισσες της Σαβοΐας
Κατηγορία:Εκλέκτειρες της Βαυαρίας
Μαρία Ιακωβία της Βάδης-Σπόνχαϊμ

Η **Μαρία Ιακωβία**, γερμ. Maria Jakobäa von Baden (25 Ιουνίου 1507 - 16 Νοεμβρίου 1580) από τον Οίκο του Τσέρινγκεν ήταν κόρη του μαργράβου του Μπάντεν και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη του Φίλιππου Α΄ μαργράβου του Μπάντεν και της Ελισάβετ του Βίττελσμπαχ, κόρης του Φίλιππου εκλέκτορα του Παλατινάτου.

## Οικογένεια
Παντρεύτηκε το 1522 τον Γουλιέλμο Δ΄ των Βίττελσμπαχ, δούκα της Βαυαρίας και είχε τέκνα:
* Θεόδωρος 1526-1534, απεβ. 8 ετών.
* Αλβέρτος Ε΄ (1528-1579), δούκας της Βαυαρίας.
* Γουλιέλμος 1529-1530, απεβ. 1 έτους.
* Μέχτιλντ (1532-1565), παντρεύτηκε τον Φιλιβέρτο μαργράβο του Μπάντεν-Μπάντεν.

## Πηγές
* Hans and Marga Rall: Die Wittelsbacher – Von Otto I. bis Elisabeth I., Weltbild (1994) ISBN 3-85001-485-1

## Παραπομπές σε πηγές


Κατηγορία:Οίκος του Τσέρινγκεν
Κατηγορία:Δούκισσες της Βαυαρίας
Ελισάβετ του Παλατινάτου, λαντγκραβίνα της Έσσης

Η **Ελισάβετ**, γερμ. Elisabeth von der Pfalz (16 Νοεμβρίου 1483 - 24 Ιουνίου 1522) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τους γάμους της έγινε πρώτα λαντγραβίνα της Έσσης και μετά μαργραβίνα του Μπάντεν.

## Βιογραφία
Ήταν η πρώτη κόρη του Φιλίππου, εκλέκτορα του Παλατινάτου και της Μαργαρίτας του Βίττελσμπαχ, κόρης του Λουδοβίκου Θ΄, δούκα της Βαυαρίας. 

## Οικογένεια
Παντρεύτηκε πρώτα το 1496 τον Γουλιέλμο Γ΄, λαντγράβο της Άνω Έσσης. Δεν απέκτησε απογόνους και το 1550 απεβίωσε ο Γουλιέλμος Γ΄.

Το 1503 η Ελισάβετ έκανε δεύτερο γάμο με τον Φίλιππο Α΄, μαργράβο του Μπάντεν και είχε τέκνα:
* Μαρία Ιακωβαία 1507-1580, παντρεύτηκε τον Γουλιέλμο Δ΄, δούκα της Βαυαρίας
* Φίλιππος 1508-1509, Φίλιππος Ιάκωβος 1511, Μαρία Εύα 1513, Ιωάννης Αδάμ 1516, Μαξ Κάσπαρ 1519, απεβίωσαν το πολύ ενός έτους

## Πρόγονοι





## Πηγές
* Hermann Wiesflecker: Emperor Maximilian I: the Empire, Austria and Europe at the turn of the Modern Age, Oldenbourg Wissenschaftsverlag, 1986, p. 29
* Historical Society of the Grand Duchy of Hesse: Archive for Hessian History and Archaeology, volume 11, privately published by the Historical Society for the Grand Duchy of Hesse, 1867, p. 141 ff
* Pauline Puppel:' 'The Regent: guardianship rule in Hessen 1500-1700, Campus Verlag, 2004, p. 158 ff
* Georg Wilhelm Justin Wagner: Statistical-topographic-historical description of the Grand Duchy of Hesse, Volume 4, CW Leske, 1831, p. 22
* Gerhard Kattermann: Margrave Philip I of Baden (1515–1533) and his chancellor, Dr. Hieronymus Veus, GH Nolte, 1935, p. 5 ff

## Παραπομπές


Κατηγορία:Οίκος του Βίττελσμπαχ
Ζαν Αλαζάρ

Ο **Ζαν Αλαζάρ** (*Jean Marie Albert Alazard*, 5 Αυγούστου 1887 – 3 Οκτωβρίου 1960) ήταν Γάλλος ιστορικός της τέχνης και τεχνοκριτικός, ειδικός στην Αναγέννηση και στον Οριενταλισμό.

Ο Αλαζάρ γεννήθηκε στο χωριό Λακάλμ του Νομού Αβερόν (Aveyron) της νότιας Γαλλίας. Μετά το λύκειο σπούδασε στην Ιταλία, όπου έμεινε αρκετά χρόνια, καθιστάμενος αυθεντία στην αναγεννησιακή τέχνη, και διορίσθηκε γενικός γραμματέας του Γαλλικού Ινστιτούτου της Φλωρεντίας.

Το 1921 ο Αλαζάρ εγκαταστάθηκε στην Αλγερία, όπου συνέχισε τις έρευνές του στην ιταλική τέχνη και άρχισε να ενδιαφέρεται για τον Οριενταλισμό.

Ο Αλαζάρ διετέλεσε κοσμήτορας της Φιλοσοφικής Σχολής στο Πανεπιστήμιο του Αλγερίου και υπήρξε, από το 1930 μέχρι το 1960, ο πρώτος έφορος του Εθνικού Μουσείου Καλών Τεχνών του Αλγερίου, του οποίου την ίδρυση ανέλαβε το 1930. Συνέγραψε πολλά έργα πάνω στις ειδικότητές του.

## Επιλεγμένη εργογραφία
* *Ιστορία της ιταλικής τέχνης*
* *Michelangelo Sculptures*, Tudor Publishing, Νέα Υόρκη 1965
* *The Florentine portrait*, Schocken Books, Νέα Υόρκη 1968
* *Ingres et L'Ingrisme*
* *L'Orient et la peinture française*

## Παραπομπές


## Πηγές
* Το λήμμα «Αλαζάρ Ιωάννης» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 556

Κατηγορία:Γάλλοι ιστορικοί της τέχνης
Κατηγορία:Γάλλοι συγγραφείς
Θηρεσία Κουνιγούνδη Σομπιέσκα

Η **Θηρεσία Κυνεγόνδη** (πολων. *Teresa Kunegunda Sobieska*, 4 Μαρτίου 1676 - 10 Μαρτίου 1730) του Οίκου των Σομπιέσκι ήταν πριγκίπισσα της Πολωνίας-Λιθουανίας και με το γάμο της έγινε εκλέκτειρα της Βαυαρίας.

## Βιογραφία
Ήταν το όγδοο παιδί και η μόνη (επιζήσασα) κόρη του Ιωάννη Γ΄ της Πολωνίας, Μεγάλου Δούκα της Λιθουανίας, και της Μαρίας Καζιμίρας Λουίζας ντε Λα Γκρανζ, κόρης του Ανρί Αλμπέρ ντε Λα Γκρανζ, Μαρκήσιου του Αρκιέν.

## Οικογένεια
Παντρεύτηκε το 1695 το Μαξιμιλιανό Β΄ Εμμανουήλ της Βαυαρίας και είχε δέκα τέκνα:
* θνησιγενές (1695).
**Μαρία Άννα Καρολίνα* Ιωσηφίνα Δομινίκη (1696 - 1750), μοναχή.
* Κάρολος Ζ΄ (1697 - 1745), Εκλέκτορας της Βαυαρίας και Βασιλιάς της Γερμανίας.
* *Φίλιππος Μαυρίκιος Μαρία* Δομίνικος Ιωσήφ (1698 - 1719), Επίσκοπος των Πάντερμπορν και Μύνστερ.
* Φερδινάνδος Μαρία Ιννοκέντιος (1699 - 1738), Στρατηγός της Αυστρίας.
* Κλήμης Αύγουστος (1700 - 1761), Μέγας Μάγιστρος των Ιπποτών του Τευτονικού Τάγματος, Αρχιεπίσκοπος της Κολωνίας, Επίσκοπος των Ρέγκενσμπουργκ, Πάντερμπορν, Οσναμπρύκ, Χίλντεσχαϊμ, Μύνστερ.
*Γουλιέλμος (1701 - 1704).
*Αλοΰσιος Ιωάννης Αδόλφος (1702 - 1705).
* Ιωάννης Θεόδωρος (1703 - 1763), Καρδινάλιος, Πρίγκιπας-Επίσκοπος των Ρέγκενσμπουργκ, Φράιζινγκ, Λιέγης.
* *Μαξιμιλιανός Εμμανουήλ* Θωμάς (1704 - 1709).

## Πηγές
* Teresa Kunegunda Sobieska  at the Wilanów Palace Museum
* Teresa Kunegunda Sobieska in Venice  at the Wilanów Palace Museum
## Παραπομπές


Κατηγορία:Δούκισσες του Λουξεμβούργου
Κατηγορία:Εκλέκτειρες της Βαυαρίας
Κατηγορία:Πολωνές πριγκίπισσες
Κατηγορία:Οικογένεια Σομπιέσκι
Inditex

H **Industria de Diseño Textil, S.A.** (ή **Inditex** Textile Design Industry, προφορά:  indiˈteks) είναι Ισπανική πολυεθνική εταιρεία ένδυσης με έδρα την Αρτέισα, Κορούνια, Γαλικία. Η Inditex είναι ο μεγαλύτερος όμιλος μόδας σε όλο τον κόσμο, μετρώντας περίπου 7.200 καταστήματα σε 93 διαφορετικές αγορές παγκοσμίως. 

Το μεγαλύτερο της brand είναι το Zara, ώστοσο, εκτός από αυτό, στον όμιλο ανήκουν και τα Zara Home, Massimo Dutti, Bershka, Oysho, Pull&Bear, Stradivarius και Uterqüe. Η εταιρεία ιδρύθηκε περί τη δεκαετία του 1960 από το ζεύγος Ροσαλία Μέρα και Αμάνθιο Ορτέγα, με το Zara, να είναι το πρώτος της κατάστημα, περί τη δεκαετία του 1970. Η εταιρεία πλέον δραστηριποιείται και στο διαδίκτυο, όπου πουλάει προϊόντα της και σε περιοχές που δεν έχει κατάστημα.

## Παραπομπές


## Εξωτερικοί σύνδεσμοι

* 


Κατηγορία:Επιχειρήσεις της Ισπανίας
Αικατερίνη της Γκορίτσια

H **Αικατερίνη**, γερμ. Catherine von Gorizia (απεβ. 1391) από τον Οίκο της Γκορίτσια ήταν κόρη του κόμη της Γκορίτσια και με τον γάμο της έγινε δούκισσα της Βαυαρίας.

## Βιογραφία
Ήταν η δεύτερη κόρη του Μάινχαρτ ΣΤ΄ κόμη της Γκορίτσια και της Αικατερίνης, κόρης τού Ούλριχ Ε΄ κόμη του Πφάννμπεργκ. 

## Οικογένεια
Παντρεύτηκε το 1372 τον Ιωάννη Β΄ των Βίττελσμπαχ δούκα της Βαυαρίας-Μονάχου και είχε τένα:
* Ερνέστος 1373-1438, δούκας της Βαυαρίας-Μονάχου.
* Γουλιέλμος Γ¨ 1375-1435, δούκας της Βαυαρίας-Μονάχου.
* Σοφία 1376-1425, παντρεύτηκε τον Βεντσέσλαο Δ΄ της Βοημίας και της Γερμανίας.

## Πηγές
* https://www.genealogie-mittelalter.de/

## Παραπομπές


Κατηγορία:Οίκος της Γκορίτσια
Κατηγορία:Γερμανίδες κόμισσες
Ελισάβετ του Γκέρλιτς

Η **Ελισάβετ**, γερμ. Elisabet von Görlitz (Νοέμβριος 1390 - 2 Αυγούστου 1451) από τον Οίκο του Λουξεμβούργου ήταν κόρη του δούκα του Γκέρλιτς και με τους γάμους της έγινε πρώτα δούκισσα της Βραβάντης & του Λουξεμβούργου και μετά δούκισσα της Βαυαρίας.

## Βιογραφία
Ήταν το μόνο τέκνο του Ιωάννη δούκα του Γκέρλιτς και της Ριχάρδας-Αικατερίνης, κόρης του Αλβέρτου δούκα του Μεκλεμβούργου-Σβερίν & βασιλιά της Σουηδίας.

Γεννήθηκε στο Χοροβίτσε της Βοημίας και απεβίωσε στο Τρηρ σε ηλικία 61 ετών.

## Οικογένεια
Παντρεύτηκε πρώτα το 1409 τον Αντώνιο των Βαλουά-Βουργουνδίας δούκα της Βραβάντης και είχε τέκνα:
* Γουλιέλμος 1410, άγνωστο 1413, απεβίωσαν νήπια.

Ο Αντώνιος απεβίωσε το 1415. Το 1425 η Ελισάβετ έκανε δεύτερο γάμο με τον Ιωάννη Γ΄ των Βίττελσμπαχ δούκα της Βαυαρίας-Στράουμπινγκ. Δεν απέκτησε απογόνους και ο Ιωάννης Γ΄ απεβίωσε το 1425.

## Πρόγονοι



	

## Πηγές
* Joseph Calmette. Die großen Herzöge von Burgund. Callwey Verlag, München 1963; Eugen Diederichs Verlag, Munich 1996, ISBN 3-424-01312-9
* Michael Erbe. Belgien - Niederlande - Luxemburg – Geschichte des niederländischen Raumes. Kohlhammer Verlag, Stuttgart 1993, ISBN 3-17-010976-6
* Jörg K. Hoensch. Die Luxemburger – Eine spätmittelalterliche Dynastie gesamteuropäischer Bedeutung 1308–1437. Kohlhammer Verlag, Stuttgart 2000, ISBN 3-17-015159-2
* Jörg K. Hoensch. Kaiser Sigismund – Herrscher an der Schwelle zur Neuzeit 1368–1437. C. H. Beck, Munich 1996, ISBN 3-406-41119-3
* Walter Kaemmerer (1959), "Elisabeth von Görlitz", Neue Deutsche Biographie (NDB) (in German), 4, Berlin: Duncker & Humblot, p. 445; (full text online)

## Παραπομπές


Κατηγορία:Οίκος του Λουξεμβούργου
Κατηγορία:Γκέρλιτς
Ελισάβετ Βισκόντι

Η **Ελισάβετ**, ιταλ. Eisabetta Visconti (1374 - 2 Φεβρουαρίου 1432) από τον Οίκο των Βισκόντι ήταν κόρη του κυριάρχου του Μιλάνου και με τον γάμο της έγινε δούκισσα της Βαυαρίας.

## Βιογραφία
Ήταν η ενδέκατη κόρη του Μπερναμπό κυριάρχου του Μιλάνου και της Βεατρίκης-Ρεγκίνας ντελα Σκάλα, κόρης του Μαστίνο Β΄ κυριάρχου της Βερόνας.

## Οικογένεια
Παντρεύτηκε το 1395 τον Ερνέστο των Βίττελσμπαχ δούκα της Βαυαρίας-Μονάχου και είχε τέκνα:
* Αλβέρτος Γ΄ 1401-1460, δούκας της Βαυαρίας-Μονάχου.
* Βεατρίκη π. 1403-1447, παντρεύτηκε πρώτα τον Χέρμαν Γ΄ κόμη του Σίλι και έπειτα τον Ιωάννη Βίττελσμπαχ κόμη του Παλατινάτου-Νόιμαρκτ.
* Ελισάβετ π. 1406-1468, παντρεύτηκε πρώτα τον Αδόλφο των Γύλιχ δούκα του Γύλιχ-Μπεργκ και έπειτα τον Έσο κόμη του Λάινινγκεν.
* Αμαλία 1408-1432, μοναχή στη μονή της Αγ. Κλάρας στο Μόναχο.

## Πρόγονοι

## Πηγές
* Cawley, Charles, MILAN, Medieval Lands, Medieval Lands database, Foundation for Medieval Genealogy
* Barbara W. Tuchman, A Distant Mirror, p.263

## Παραπομπές


Κατηγορία:Οίκος των Βισκόντι
Κατηγορία:Δούκισσες της Βαυαρίας
Μαργαρίτα της Κλέβης, δούκισσα της Βαυαρίας-Μονάχου

Η **Μαργαρίτα**, γερμ. Margaret von Cleves (1416 - 1444) από τον Οίκο του Λα Μαρκ ήταν κόρη τού δούκα της Κλέβης και με τον γάμο της έγινε δούκισσα της Βαυαρίας-Μονάχου.

## Βιογραφία
Ήταν η πρώτη κόρη του Αδόλφου Α΄ δούκα της Κλέβης και της Μαρίας των Βαλουά, κόρης του Ιωάννη δούκα της Βουργουνδίας.

## Οικογένεια
Παντρεύτηκε πρώτα τον Γουλιέλμο Γ΄ των Βίττελσμπαχ δούκα της Βαυαρίας-Μονάχου και είχε τέκνα;
* Αδόλφος 1434-1441, δούκας της Βαυαρίας-Μονάχου.
* Γουλιέλμος 1435, απεβ. νήπιο.

Το 1435 απεβίωσε ο Γουλιέλμος Γ΄ και η Μαργαρίτα έκανε δεύτερο γάμο με τον Ούλριχ Ε΄ δούκα της Βυρτεμβέργης και είχε τέκνο:
* Αικατερίνη 1441-1497, έγινε Πρεμονστρατενσιανή (των Κανονικών του Πρεμοντρέ) μοναχή, μετά έγινε Δομινικανή και έπειτα ήταν υπό την προστασία του Ρούντολφ επισκόπου του Βύρτσμπουργκ.

## Πηγές
* strinet.com

## Παραπομπές


Κατηγορία:Οίκος του Λα Μαρκ
Κατηγορία:Δούκισσες της Βαυαρίας
Αγνή Μπέρναουερ

Η **Αγνή**, γερμ. Agnes (π.1410 - 12 Οκτωβρίου 1435) από τον Οίκο των Μπέρναουερ ήταν κόρη κουρέα-χειρουργού από το Άουγκσμπουεγκ και με τον γάμο της έγινε δούκισσα της Βαυαρίας-Μονάχου.

## Βιογραφία
Ήταν κόρη του Κάσπαρ Μπέρναουερ, κουρέα-χειρουργού στο Άουγκσμπουργκ. Ο Αλβέρτος, γιος του Ερνέστου δούκα της Βαυαρίας-Μονάχου ήταν τότε διοικητής -εν ονόματι του πατέρα του- στη Βαυαρία-Στράουμπινγκ. Συμμετείχε σε κονταρομαχία (tournament) στο Άουγκσμπουργκ τον Φεβρουάριο του 1428. Υποθέτουμε ότι εκεί γνώρισε την Αγνή και την πήρε μαζί του στο Μόναχο. Σε απογραφή φόρων του 1428 καταγράφεται ως μέλος του βασιλικού οικοκυριού. 

## Οικογένεια
Παντρεύτηκε το 1432 τον Αλβέρτο Γ΄ των Βίττελσμπαχ δούκα της Βαυαρίας-Μονάχου. Το 1435, ενόσω ο Αλβέρτος Γ΄ έλειπε σε κυνήγι, ο πατέρας του την κατηγόρησε για μαγεία και την πέταξε στον Δούναβη, όπου πνίγηκε. Δεν απέκτησε τέκνα.

## Πηγές
* Werner Schäfer: Agnes Bernauer und ihre Zeit. Nymphenburger, München 1987 ISBN 3-485-00551-7
* Werner Schäfer: Agnes Bernauer. Geschichte - Dichtung - Bild. Attenkofer, Straubing 1995 ISBN 3-931091-02-3
* Hans Schlosser: Agnes Bernauerin (1410–1435). Der Mythos von Liebe, Mord und Staatsräson, in: Zeitschrift der Savigny-Stiftung für Rechtsgeschichte, Germanistische Abteilung, 122. Band (2005), Wien-Köln-Weimar, Seiten 263-284
* Richard Utz: Medievalism: A Manifesto (Bradford, UK: ARC Humanities Press, 2017), chapter 3: "Residual Medievalisms in Eastern Bavaria."



Κατηγορία:Γερμανοί ευγενείς
Λεξιλόγιο

Το **λεξιλόγιο** είναι το σύνολο των γνωστών λέξεων εντός της γλώσσας που γνωρίζει ένα άτομο. Το λεξιλόγιο αναπτύσσεται συνήθως με την ηλικία. Χρησιμεύει ως χρήσιμο και βασικό εργαλείο για την επικοινωνία και την απόκτηση γνώσεων. Η απόκτηση ένα εκτεταμένου λεξιλογίου είναι μία από τις μεγαλύτερες προκλήσεις στην εκμάθηση μιας δεύτερης γλώσσας.

Η έλλειψη λεξιλογίου, χαρακτηριστικό το οποίο εμφανίζεται ιδιαίτερα στις μέρες μας, είναι γνωστή ως λεξιπενία. Υπάρχουν αρκετές απόψεις ότι εμφανίζεται ιδιαίτερα στους νέους.

## Παραπομπές


## Εξωτερικοί σύνδεσμοι
* 


Κατηγορία:Εκμάθηση ανάγνωσης
Κατηγορία:Λεξικογραφία
Κατηγορία:Γλώσσα (γλωσσολογία)
Μαρία Άννα Σοφία της Σαξονίας

Η **Μαρία Άννα Σοφία** (γερμ. *Maria Anna Sophia von Sachsen*, 29 Αυγούστου 1728 - 17 Φεβρουαρίου 1797) από τον Οίκο των Βέττιν ήταν κόρη του Εκλέκτορα της Σαξονίας & Βασιλιά της Πολωνίας και με τον γάμο της έγινε εκλέκτειρα της Βαυαρίας. 

## Βιογραφία
Η *Μαρία Άννα Σοφία Σαββίνα Αγγέλα Φραγκίσκη Ξαβερία* ήταν η τρίτη κόρη του Αυγούστου Β΄ της Σαξονίας (Αυγούστου Γ΄ της Πολωνίας) και της Μαρίας Ιωσηφίνας των Αψβούργων, κόρης του Ιωσήφ Α΄ της Αγίας Ρωμαϊκής Αυτοκρατορίας. 

## Οικογένεια
Παντρεύτηκε το 1747 τον Μαξιμιλιανό Γ΄ Ιωσήφ της Βαυαρίας. Δεν απέκτησαν απογόνους.

## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 100.

## Παραπομπές


Κατηγορία:Οίκος των Βέττιν
Κατηγορία:Εκλέκτειρες της Βαυαρίας
Κατηγορία:Πολωνές πριγκίπισσες
Μαργαρίτα της Βαυαρίας (1456-1501)

Η **Μαργαρίτα**, γερμ. Margarete von Bayern (7 Νοεμβρίου 1456 - 25 Ιανουαρίου 1501) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε εκλέκτορας του Παλατινάτου.

## Βιογραφία
Ήταν η μόνη (επιζήσασα) κόρη του Λουδοβίκου Θ΄ του *πλουσίου*, δούκα της Βαυαρίας και της Αμαλίας των Βέττιν, κόρης του Φρειδερίκου Β΄, εκλέκτορα της Σαξονίας.

## Οικογένεια
Παντρεύτηκε το 1474 τον Φίλιππο των Βίττελσμπαχ εκλέκτορα του Παλατινάτου και είχε τέκνα:
* Λουδοβίκος Ε΄ 1478-1544, εκλέκτορας του Παλατινάτου.
* Φίλιππος 1480-1541, επίσκοπος του Φράιζινγκ και του Νάουμπουργκ. 
* Ρούπρεχτ 1481-1504, επίσκοπος του Φράιζινγκ. Γιος του ήταν ο Όθων Ερρίκος, εκλέκτορας του Παλατινάτου.
* Φρειδερίκος Β΄ 1482-1556, εκλέκτορας του Παλατινάτου.
* Ελισάβετ 1483-1522, παντρεύτηκε πρώτα τον Γουλιέλμο Γ΄, λαντγράβο της Έσσης-Μάρμπουργκ και έπειτα τον Φίλιππο Α΄, μαργράβο του Μπάντεν.
* Γεώργιος 1486-1529, επίσκοπος του Σπάιερ.
* Ερρίκος 1487-1552, επίσκοπος της Ουτρέχτης.
* Ιωάννης 1488-1538, αρχιεπίσκοπος του Ρέγκενσμπουργκ.
* Αμαλία 1490-1524, παντρεύτηκε τον Γεώργιο Α΄, δούκα της Πομερανίας.
* Ελένη 1493-1524, παντρεύτηκε τον Ερρίκο Ε΄, δούκα του Μεκλεμβούργου.
* Βόλφγκανγκ 1494-1496, κόμης του Νόιμαρκτ.
* Αικατερίνη 1499-1526, ηγουμένη του αββαείου του Νόιμπουργκ.
* Βαρβάρα 1491-1505 απεβ. 14 ετών, Όθων-Ερρίκος 1496, απεβ. 25 ημερών.

## Πηγές
* Max Spindler, Andreas Kraus: Handbook of Bavarian history, volume 3, p. 79 ff, C.H. Beck, 1995
* Franz Prechtl: The "Amberger Wedding" 1474: a "wedding" for Amberg, Amberger Tourist Association, 1997.

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες τoυ Παλατινάτου
Κατηγορία:Εκλέκτειρες του Παλατινάτου
Ελισάβετ της Βαυαρίας (1383-1442)

Η **Ελισάβετ**, γερμ. Elisabet von Bayern (1383 - 13 Νοεμβρίου 1442) από τον Οίκο του Βίττελσμπαχ ήταν κόρη του δούκα της Βαυαρίας-Λάντσιουτ και με τον γάμο της έγινε εκλέκτορας του Βρανδεβούργου.

## Βιογραφία
Ήταν η πρώτη κόρη του Φρειδερίκου δούκα της Βαυαρίας-Λάντσουτ και της Μαγδαληνής Βισκόντι, κόρης του Μπερναμπό κυριάρχου του Μιλάνου.

## Οικογένεια
Παντρεύτηκε το 1401 τον Φρειδερίκο Α΄ εκλέκτορα του Βρανδεμβούργου και είχε τέκνα:
* Ελισάβετ 1403-1449, παντρεύτηκε πρώτα τον Λουδοβίκο Β΄ των Πιάστ δούκα του Μπρηγκ και μετά τον Βεντσέσλαο Α΄ των Πιάστ δούκα του Τσέσυν.
* Ιωάννης ο *αλχημιστής* 1406-1464, μάργραβος του Βρανδεμβούργου-Κούλμπαχ.
* Καικιλία π. 1405-1449, παντρεύτηκε τον Γουλιέλμο Γ΄ των Γουέλφων δούκα του Μπράουνσβαϊγκ-Βόλφενμπυτελ.
* Μαργαρίτα 1410-1465, παντρεύτηκε πρώτα τον Αλβέρτο Ε΄ δούκα του Μεκλεμβούργου και μετά τον Λουδοβίκο Η΄ των Βίττελσμπαχ δούκα της Βαυαρίας.
* Μαγδαληνή π. 1412-1454, παντρεύτηκε τον Φρειδερίκο Β΄ των Γουέλφων δούκα του Μπράουνσβαϊγκ-Λύνεμπουργκ.
* Φρειδερίκος Β΄ 1413-1471, εκλέκτορας του Βρανδεμβούργου.
* Αλβέρτος Γ΄ Αχιλλεύς 1414-1486, εκλέκτορας του Βρανδεμβούργου.
* Δωροθέα 1420-1491, παντρεύτηκε τον Ερρίκο Δ΄ δούκα του Μεκλεμβούργου.
* Φρειδερίκος π. 1424-1463, κύριος του Άλτμαρκ.
* Σοφία 1417, απεβ. νήπιο.

## Πρόγονοι

## Παραπομπές


Κατηγορία:Οίκος του Βίττελσμπαχ
Κατηγορία:Εκλέκτειρες του Βρανδεμβούργου
Περισσότερη Ευρώπη

Η **Περισσότερη Ευρώπη** (, σύντμηση: **+Ευρώπη** ή **+Ευ**) είναι ένα Ιταλικό φιλελεύθερο,  Ευρωπαϊστικό,  κεντρώο πολιτικό κόμμα. Αρχηγός του κόμματος είναι η Έμμα Μπονίνο.  

Σε Ευρωπαϊκό επίπεδο έχει προσχωρήσει στη Συμμαχία Φιλελευθέρων και Δημοκρατών για την Ευρώπη . 

## Ιστορία
### Ίδρυση
Η Περισσότερη Ευρώπη ιδρύθηκε τον Νοέμβριο του 2017, για να συμμετάσχει στις γενικές εκλογές του 2018 με την Κεντροαριστερά συμμαχία, στην οποία το μεγαλύτερο κόμμα ήταν το Δημοκρατικό Κόμμα. Η ίδρυση έγινε από δύο φιλελεύθερα και διακεκριμένα φιλοευρωπαϊκά κόμματα: το "Ιταλοί Ριζοσπαστές" της Έμα Μπονίνο (πρώην υπουργός Διεθνούς Εμπορίου και Εξωτερικών) και το "Φόρτσα Ευρώπη" του Μπενεντέτο Ντέλα Βέντοβα, ο οποίος είναι ένας πρώην Ριζοσπάστης που το 2013 εκλέχτηκε γερουσιαστής με την πολιτική συμμαχία Με τον Μόντι για την Ιταλία. Στη νεοσύστατη +Ευρώπη εντάχθηκαν και ορισμένα μέλη της υποομάδας "Πολίτες και Καινοτόμοι" της Μικτής Ομάδας της Βουλής. 

### Γενικές εκλογές του 2018
Τον Ιανουάριο του 2018 ανακοινώθηκε ότι η +Ευρώπη στις εκλογές θα έχει κοινή λίστα με το Δημοκρατικό Κέντρο του Μπρούνο Ταμπάτσι. Τον ίδιο μήνα, στη λίστα τους συμπεριλήφθηκε ακόμα ένα μικρό αριστερό κόμμα, η Προοδευτική Περιοχή. Το σύνθημα της προεκλογικής τους εκστρατείας ήταν "*Περισσότερη Ευρώπη, για την Ιταλία*". Συμμετείχαν στις εκλογές ως μέρος της κεντροαριστερής συμμαχίας. Η +Ευρώπη συγκέντρωσε το 2,6% των ψήφων στις εκλογές, και δεν κέρδισε καμία έδρα με το σύστημα της αναλογικής εκπροσώπησης, στο οποίο το ελάχιστο όριο είναι 3%. Κέρδισε όμως 3 έδρες με το πλειοψηφικό σύστημα στις μονοεδρικές εκλογικές περιφέρειες (η Μπονίνο στη Γερουσία της Δημοκρατίας, οι Μάγκι και Ταμπάτσι στη Βουλή) και μία έδρα από το σύστημα για τους Ιταλούς του εξωτερικού. Μετά τις εκλογές, η +Ευρώπη έγινε μέρος της αντιπολίτευσης στην πρώτη κυβέρνηση του Τζουζέπε Κόντε.

Τον Ιανουάριο του 2019 διεξήχθησαν οι εκλογές για την ηγεσία του κόμματος στο Μιλάνο. Ο Μπενεντέτο Ντέλα Βέντοβα εξελέγη Γραμματέας του +Ευρώπη, συγκεντρώνοντας το 55,7% των ψήφων. Το προεκλογικό του σύνθημα ήταν "*Για μια Ευρωπαϊκή Ιταλία*". Τον Φεβρουάριο του 2019 η +Ευρώπη εντάχθηκε στο ευρωπαϊκό κόμμα Συμμαχία Φιλελευθέρων και Δημοκρατών για την Ευρώπη. 

Στις εκλογές για το Ευρωπαϊκό Κοινοβούλιο του 2019 η Περισσότερη Ευρώπη συμμετείχε σε κοινή λίστα με: το πράσινο και προοδευτικό κόμμα "Ιταλία από Κοινού" του Φεντερίκο Πιτσαρότι, το μικρό σοσιαλδημοκρατικό "Ιταλικό Σοσιαλιστικό Κόμμα" που είναι μέλος του Ευρωπαϊκού Σοσιαλιστικού Κόμματος, το Ιταλικό Ρεπουμπλικανικό Κόμμα, το Ιταλικό Ευρωπαϊκό Δημοκρατικό Κόμμα του Τζουζέπε Πιζίκιο, και από το Νότιο Τιρόλο της Βορειοανατολικής Ιταλίας το φιλελεύθερο ρεζιοναλιστικό κόμμα "Ομάδα Κέλενσπεργκερ" που είναι μέλος του ΣΦΔΕ.  Το σύνθημα της εκστρατείας τους ήταν «*Υπάρχει μία άλλη Ιταλία*». Το +Ευρώπη συγκέντρωσε το 3,1% των ψήφων, που είναι λιγότερο από το ελάχιστο  όριο του 4%, και δεν κέρδισε καμία έδρα.

## Παραπομπές


Κατηγορία:Ιταλικά πολιτικά κόμματα
Κατηγορία:Φιλελεύθερα κόμματα στην Ιταλία
Σοφία της Βαυαρίας, βασίλισσα της Βοημίας

Η **Σοφία**, γερμ. Sophie von Bayern (1376 - 4 Νοεμβρίου 1428) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε βασίλισσα της Βοημίας & Γερμανίας.

## Βιογραφία
Ήταν η μόνη κόρη του Ιωάννη Β΄ δούκα της Βαυαρίας-Μονάχου και της Αικατερίνης, κόρης του Μάινχαρτ ΣΤ΄ κόμη της Γκορίτσια.

## Οικογένεια
Παντρεύτηκε τον Βεντσεσλάβο Δ΄ του Οίκου του Λουξεμβούργου βασιλιά της Βοημίας. Δεν απέκτησαν απογόνους.

## Πρόγονοι





## Πηγές
* In a Munich archive, letters of Sophia from the years 1422-1427 have been found. B. Kopičková, Mnichovský fascikl č. 543. Korespondence královny Žofie z období březen 1422 – prosinec 1427. In: Mediaevalia Historica Bohemica 8, 2001, s. 121–138.

## Παραπομπές


Κατηγορία:Οίκος του Βίττελσμπαχ
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Ιωάννα της Βαυαρίας

Η **Ιωάννα**, γερμ. Joanna von Bayern (π. 1362 - 31 Δεκεμβρίου 1386) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε βασίλισσα της Βοημίας & Γερμανίας.

## Βιογραφία
Ήταν η δεύτερη κόρη του Αλβέρτου Α΄ δούκα της Βαυαρίας και της Μαργαρίτας των Πιαστ-Σιλεσίας, κόρης του Λουδοβίκου Α΄ δούκα της Λεγκνίτσα & του Μπζεγκ.

## Οικογένεια
Παντρεύτηκε το 1370 τον Βεντσεσλάβο Δ΄ του Οίκου του Λουξεμβούργου βασιλιά της Βοημίας. Δεν απέκτησαν απογόνους.

## Πρόγονοι





## Πηγές
* Suckale, Robert; Crossley, Paul (2005). Prague: The Crown of Bohemia, 1347-1437. Metropolitan Museum of Art. p. 16. ISBN 9781588391612. Retrieved 23 October 2018.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες του Λουξεμβούργου
Κατηγορία:Βασίλισσες της Ιταλίας
Κατηγορία:Εκλέκτειρες του Βρανδεμβούργου
Κατηγορία:Βασίλισσες της Γερμανίας
Μέχτιλντ της Βαυαρίας

H **Μέχτιλντ**, γερμ. Mechthild von Bayern (12 Ιουλίου 1532 - 2 Νοεμβρίου 1565) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε μαργραβίνα του Μπάντεν-Μπάντεν.

## Βιογραφία
Ήταν η μόνη (νόμιμη) κόρη του Γουλιέλμου Δ΄, δούκα της Βαυαρίας και της Μαρίας Ιακωβαίας, κόρης του Φιλίππου Α΄, μαργράβου του Μπάντεν.

## Οικογένεια
Παντρεύτηκε το 1557 τον Φιλιβέρτο μαργράβο του Μπάντεν-Μπάντεν και είχε τέκνα:
* Ιακωβαία 1558-1597, παντρεύτηκε τον Ιωάννη-Γουλιέλμο του Λα Μαρκ, δούκα του Γύλιχ-Κλέβης-Μπεργκ.
* Φίλιππος Β΄ 1559-1588, μαργράβος του Μπάντεν-Μπάντεν.
* Άννα-Μαρία 1562-1583, παντρεύτηκε τον Γουλιέλμο του Ρόζενμπεργκ, θησαυροφύλακα της Βοημίας.
* Μαρία-Σαλώμη 1563-1600.

## Πρόγονοι





## Πηγές
*  A Handbook of Scandinavian Names

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Κατηγορία:Μαργραβίνες του Μπάντεν-Μπάντεν
Μαρία της Βουργουνδίας, δούκισσα της Κλέβης

Η **Μαρία**, γαλλ. Marie de Burgundy (1393 - 30 Οκτωβρίου 1466) από τον Οίκο των Βαλουά-Βουργουνδίας ήταν κόρη του δούκα της Βουργουνδίας και με τον γάμο της έγινε δούκισσα της Κλέβης.

## Βιογραφία
Ήταν η δεύτερη κόρη του Ιωάννη του *Άφοβου*, δούκα της Βουργουνδίας και της Μαργαρίτας των Βίττελσμπαχ, κόρης του Αλβέρτου Α΄ δούκα της Βαυαρίας.

## Οικογένεια
Παντρεύτηκε το 1417 τον Αδόλφο Α΄ δούκα της Κλέβης και είχε τέκνα:
* Μαργαρίτα 1416-1444, παντρεύτηκε πρώτα τον Γουλιέλμο Γ΄ δούκα της Βαυαρίας και μετά τον Ούλριχ Ε΄ κόμη της Βυρτεμβέργης.
* Αικατερίνη 1417-1479, παντρεύτηκε τον Άρνολντ δούκα του Γκέλντερς. 
* Ιωάννης Α΄ 1419-1481, δούκας της Κλέβης και μετά κόμης του Λα Μαρκ.
* Ελισάβετ 1420-1488, παντρεύτηκε τον Ερρίκο ΚΣΤ΄ του Σβάρτσμπουρκ-Μπλάνκενμπουρκ.
* Αγνή 1422-1446, παντρεύτηκε τον Κάρολο Δ΄ των Ιβρέα-Τραστάμαρα de jure βασιλιά της Ναβάρρας
* Ελένη 1423-1471, παντρεύτηκε τον Ερρίκο Β΄ των Γουέλφων δούκα του Μπράουνσβαϊγκ-Λύνεμπουργκ.
* Αδόλφος 1425-1492, κύριος του Ράβενσταϊν.
* Μαρία 1426-1487, παντρεύτηκε τον Κάρολο Α΄ των Βαλουά δούκα της Ορλεάνης. Γιος τους ήταν ο:
** Λουδοβίκος ΙΒ΄ της Γαλλίας.

## Πρόγονοι



## Πηγές
* Janet Backhouse (1997). The illuminated page: ten centuries of manuscript painting in the British Library. p. 166.
* Aline S. Taylor (2002). Isabel of Burgundy. p. 64.

## Παραπομπές


Κατηγορία:Οίκος των Βαλουά-Βουργουνδίας
Κατηγορία:Γερμανίδες κόμισσες
Κατηγορία:Κόμισσες του Μαρκ
Κατηγορία:Δούκισσες της Κλέβης
Τάγμα του Λευκού Ρόδου της Φινλανδίας

Το **Τάγμα του Λευκού Ρόδου της Φινλανδίας** είναι από τα τρία επίσημα τάγματα της Φινλανδίας. 

Ο Πρόεδρος της Φινλανδίας είναι ο Μεγάλος Δάσκαλος των τριών ταγμάτων. 

Τα τάγματα διοικούνται από συμβούλια αποτελούμενα από έναν καγκελάριο, έναν αντιπρόεδρο και τουλάχιστον τέσσερα μέλη. 

Το Τάγμα του Λευκού Ρόδου της Φινλανδίας και το Τάγμα του Λιονταριού της Φινλανδίας έχουν κοινό συμβούλιο.

## Ιστορία
Το Τάγμα του Λευκού Ρόδου εγκαθιδρύθηκε από τον Γκούσταφ Μανερχάιμ ως επίτροπο (προσωρινό επικεφαλής κράτους) στις 28 Ιανουαρίου 1919. 

Η ονομασία του προέρχεται από τα εννέα λευκά τριαντάφυλλα στο εθνόσημο της Φινλανδίας.

Οι τρέχοντες κανονισμοί του τάγματος ισχύουν από την 1η Ιουνίου 1940.

## Παραπομπές

## Εξωτερικοί σύνδεσμοι

*Pictures of decorations
*The Office of the President of the Republic of Finland: Order of the White Rose of Finland